Hoče, 5. 8. 2025

Številka: 023-2/2025-1/21AF

V skladu s 17. točko drugega odstavka 330. člena Statuta Univerze v Mariboru (Uradni list RS št. 100/2023 – UPB 14, 31/2024 in 110/2024; v nadaljevanju Statut UM) in prvim odstavkom 9. člena Pravilnika o postopku za oblikovanje in delovanje Akademskih zborov članic Univerze v Mariboru (Obvestila UM, št. XXXVIII-11-2020 - UPB2, Obvestila UM, št. XXXIX-4-2021 - spremembe in dopolnitve; v nadaljevanju Pravilnik) izdaja dekan Fakultete za kmetijstvo in biosistemske vede Univerze v Mariboru naslednji

**S K L E P**

**o razpisu volitev za druge delavce, ki sodelujejo pri delu Akademskega zbora**

**Fakultete za kmetijstvo in biosistemske vede** **Univerze v Mariboru**

**I.**

**(pravna podlaga)**

Akademski zbor članice sestavljajo kot člani: vsi delavci, izvoljeni v naziv visokošolski učitelj, znanstveni delavec, asistent z raziskovalnim nazivom in visokošolski sodelavec ne glede na naziv, ki so zaposleni na Univerzi v Mariboru in svoje delo vsaj v 25 odstotkih znanstvene oziroma pedagoške obveze opravljajo na tej članici ter študenti, in sicer tako, da je njihovo število najmanj ena petina članov Akademskega zbora *(1. odstavek 1. člena Pravilnika)*.

Pri delu Akademskega zbora članice **sodelujejo tudi drugi delavci**, ki svoje delo pretežno opravljajo na tej članici univerze, in sicer tako, da je njihovo število najmanj ena petina članov Akademskega zbora. Drugi delavci sodelujejo pri obravnavi tistih vprašanj, ki se nanašajo na pravice in dolžnosti drugih delavcev članice *(2. odstavek 310. člena Statuta UM ter 2. odstavek 2. člena Pravilnika)*.

Število drugih delavcev članice univerze, ki sodelujejo pri delu v Akademskem zboru, določi dekan članice univerze s sklepom glede na število vseh članov Akademskega zbora. Pri izračunu ene petine članov Akademskega zbora na decimalno število se to število zaokroži navzgor na celo število *(3. odstavek 2. člena Pravilnika)*.

Tajnik članice je po svoji funkciji eden od drugih delavcev članice univerze, ki sodelujejo pri delu Akademskega zbora *(1. odstavek 10. člena Pravilnika)*.

Volitve drugih delavcev članice univerze, ki sodelujejo pri delu Akademskega zbora, se opravijo, če je število drugih delavcev članice univerze večje od ene petine članov Akademskega zbora *(1. odstavek 8. člena Pravilnika)*. Druge delavce članice univerze, ki sodelujejo pri delu Akademskega zbora, za mandatno dobo štirih let izvolijo drugi delavci te članice univerze na splošnih, neposrednih in tajnih volitvah, na katerih lahko kandidirajo vsi drugi delavci članice univerze, ki so zaposleni na tej članici univerze za najmanj 25 % delovni čas *(2. odstavek 8. člena Pravilnika)*. Ista oseba je lahko po poteku mandatne dobe ponovno izvoljena *(6. odstavek 2. člena Pravilnika)*. Volitve drugih delavcev članice univerze, ki sodelujejo pri delu Akademskega zbora, s sklepom najmanj 15 dni pred volitvami razpiše dekan članice univerze (1. odstavek 9. člena Pravilnika).

V primeru, ko je število kandidatur za druge članice univerze, ki sodelujejo pri delu Akademskega zbora, manjše od ene petine članov Akademskega zbora, dekan članice univerze s sklepom imenuje za druge delavce članice univerze, ki sodelujejo pri delu Akademskega zbora, vse kandidate, ki izpolnjujejo pogoje za kandidiranje, ter dodatno število drugih delavcev članice univerze, ki izpolnjujejo pogoje za kandidiranje, tako da njihovo skupno število doseže najmanj eno petino članov Akademskega zbora.

**II.**

**(roki)**

Kandidacijski postopek za druge delavce, ki sodelujejo pri delu Akademskega zbora Fakultete za kmetijstvo in biosistemske vede Univerze v Mariboru (UM FKBV), se prične z dnem objave tega razpisa in se zaključi dne **22. 8. 2025 ob 12. uri**.[[1]](#footnote-1)

Volitve drugih delavcev članice univerze, ki sodelujejo pri delu Akademskega zbora UM FKBV, se izvedejo najkasneje do **19. 9. 2025 do 15. ure** na UM FKBV.

**III.   
(število drugih delavcev, ki sodelujejo pri delu Akademskega zbora UM FKBV)**

Število drugih delavcev, ki sodelujejo pri delu Akademskega zbora UM FKBV, glede na število vseh članov Akademskega zbora UM FKBV, na dan 5. 8. 2025 znaša 14 članov.

Ob upoštevanju, da je tajnik UM FKBV po svoji funkciji eden od drugih delavcev, ki sodelujejo pri delu Akademskega zbora UM FKBV UM, se v Akademski zbor UM FKBV UM **voli 13** **drugih delavcev UM FKBV**, ki sodelujejo pri delu Akademskega zbora UM FKBV UM *(3. odstavek 2. člena Pravilnika)*.

Mandatna doba drugih delavcev, ki sodelujejo pri delu Akademskem zboru UM FKBV je štiri leta.

**IV.**

**(kandidiranje za druge delavce, ki sodelujejo pri delu Akademskega zbora UM FKBV)**

Pravico kandidirati oziroma biti izvoljen na volitvah kot drugi delavec, ki sodeluje pri delu Akademskega zbora UM FKBV, ima vsak delavec, ki je zaposlen na UM FKBV za najmanj 25 % delovnega časa.

**Kandidat vloži svojo kandidaturo na predpisanem obrazcu za kandidaturo, ki je priloga tega sklepa – Obrazec 1**. Kandidaturo je potrebno dostaviti **najkasneje do 22. 8. 2025 do 12. ure** (datum in ura dospetja) v zaprti kuverti v tajništvo Fakultete za kmetijstvo in biosistemske vede Univerze v Mariboru, Pivola 10, 2311 Hoče, s pripisom: **»Kandidatura za drugega delavca, ki sodeluje pri delu Akademskega zbora UM FKBV – Ne odpiraj!«**. Tajništvo UM FKBV prejeto pisemsko kuverto opremi z datumom in uro prispetja.

Kandidatura, ki bo dostavljena v tajništvo UM FKBV po 22. 8. 2025 po 12. uri (datum in ura dospetja), se ne bo obravnavala kot kandidatura za drugega delavca, ki sodeluje pri delu Akademskega zbora UM FKBV in bo zavržena kot prepozna.

**V.**

**(komisija za pregled kandidatur)**

Dekan UM FKBV imenuje Komisijo za pregled kandidatur, sestavljeno iz treh članov, od katerih mora biti en študent. Drugi delavci, ki so vložili kandidaturo za drugega delavca, ki sodeluje pri delu Akademskega zbora UM FKBV UM, ne smejo biti člani komisije za pregled kandidatur.

Komisija za pregled kandidatur se sestane dne **22. 8. 2025 po 12. uri** ter pregleda in preveri, ali so kandidature vložene v predpisanem roku ter ali posamezni kandidati izpolnjujejo predpisane pogoje za kandidiranje. Nepravočasne kandidature komisija zavrže s sklepom, nepravilne pa zavrne z odločbo.

Če Komisija za pregled kandidatur ugotovi, da je posamezna kandidatura nepopolna ali kako drugače nepravilna, vendar pa je pravočasna, od kandidata zahteva, da vlogo dopolni najkasneje do **26. 8. 2025 do 12. ure** (datum in ura dospetja). Prav tako se **do 26. 8. 2025 do 12. ure** lahko vloži ugovor zoper sklep oz. odločbo, s katero je komisija za pregled kandidatur zavrgla ali zavrnila kandidaturo posameznega kandidata. Dopolnitev kandidature in ugovor zoper odločbo oz. sklep Komisije za pregled kandidatur se naslovi na Volilno komisijo in se posreduje v zaprti kuverti v tajništvo UM FKBV, Pivola 10, 2311 Hoče, s pripisom: **»Dopolnitev kandidature za drugega delavca, ki sodeluje pri delu Akademskega zbora Fakultete za kmetijstvo in biosistemske vede Univerze v Mariboru ali Ugovor zoper sklep/odločbo komisije za pregled kandidatur za drugega delavca, ki sodeluje pri delu Akademskega zbora Fakultete za kmetijstvo in biosistemske vede Univerze v Mariboru – Ne odpiraj!«**. Tajništvo UM FKBV prejeto pisemsko kuverto opremi z datumom in uro prispetja.

Komisija za pregled kandidatur v primeru izdaje sklepa, odločbe oziroma zahteve za dopolnitev vloge, le-te javno objavi na oglasni deski UM FKBV dne **22. 8. 2025.** Šteje se, da je posamezni kandidat s tem obveščen o izdaji sklepa, odločbe oziroma o zahtevi za dopolnitev vloge s tem, ko se poziv javno objavi.

Komisija za pregled kandidatur pripravi:

* seznam kandidatov, katerih kandidature so popolne,
* seznam kandidatov, katerih kandidature so nepopolne in
* seznam kandidatov, katerih kandidature so nepravočasne.

Izdelane seznam ter vložene kandidature komisija za pregled kandidatur odstopi volilni komisiji.

**VI.**

**(volilna komisija)**

Dekan UM FKBV imenuje Volilno komisijo, sestavljeno iz treh članov, od katerih mora biti en študent. Drugi delavci, ki so vložili kandidaturo za drugega delavca, ki sodeluje pri delu Akademskega zbora UM FKBV, ne smejo biti člani volilne komisije. Člani Komisije za pregled kandidatur ne smejo biti člani Volilne komisije.

Volilna komisija se sestane **26. 8. 2025 po 12. uri.** Volilna komisija opravi pregled kandidatur, prejetih dopolnitev kandidatur ter pregled prejetih ugovorov zoper sklep oziroma odločbo Komisije za pregled kandidatur.

V primeru, če je bila kandidatura vložena pravočasno in je v predpisanem roku ustrezno dopolnjena tako, da izpolnjuje predpisane pogoje, Volilna komisija kandidata uvrsti na seznam popolnih kandidatur. Kandidaturo pa Volilna komisija zavrne kot nepopolno, če le-ta v predpisanem roku ni dopolnjena ali če je sicer dopolnjena, vendar tudi potem ne ustreza predpisanim pogojem.

O vsakem ugovoru Volilna komisija dokončno odloči. V primeru, da mu ugodi, o tem izda odločbo. V primeru, da ugovoru ne ugodi, pa kandidaturo zavrne z odločbo ali zavrže s sklepom. Odločitev volilne komisije je dokončna.

Volilna komisija, po pregledu ugovorov in dopolnitev, opravi še naslednje:

* potrdi seznam kandidatov za druge delavce, ki sodelujejo pri delu Akademskega zbora UM FKBV,
* določi z žrebom vrstni red kandidatov na glasovnici,
* izdela glasovnice,
* izdela obrazec zapisnika o poteku in rezultatih glasovanja.

Volilna komisija objavi seznam kandidatov za druge delavce, ki sodelujejo pri delu Akademskega zbora UM FKBV, dne **26. 8. 2025** na oglasni deski UM FKBV.

**VII.**

**(izvedba volitev za druge delavce, ki sodelujejo pri delu Akademskega zbora UM FKBV)**

Volitve za druge delavce, ki sodelujejo pri delu Akademskega zbora UM FKBV, se izvedejo do vključno **19. 9. 2025**.

Volilni upravičenci so drugi delavci UM FKBV, ki opravljajo delo na UM FKBV. Za sam potek volitev poskrbi volilna komisija.

Druge delavce, ki sodelujejo pri delu Akademskega zbora UM FKBV, se voli z navadno večino glasov volilnih upravičencev. Izvoljeni so tisti kandidati, ki so po zaporednem vrstnem redu dobili največ glasov.

V primeru, da je več kandidatov za zadnje mesto dobilo enako število glasov, se v drugem krogu glasovanje med temi kandidati ponovi. Tričlanska volilna komisija izdela glasovnice, nato pa se izvedejo volitve med kandidati, ki so dobili enako število glasov. Izvoljeni so tisti kandidati, ki so po zaporednem vrstnem redu dobili največ glasov. Če se tudi v tem primeru zgodi, da je več kandidatov za zadnje mesto dobilo enako število glasov, se volitve ponavljajo tako dolgo, dokler ni izvoljeno predpisano število drugih delavcev, ki sodelujejo pri delu Akademskega zbora UM FKBV.

Tričlanska volilna komisija ugotovi volilni rezultat, sestavi o rezultatih zapisnik ter razglasi volilne rezultate.

**VIII.**

**(javna objava sklepa)**

Ta sklep se javno objavi na oglasni deski in na spletnih straneh UM FKBV ter stopi v veljavo takoj po objavi.

Univerza v Mariboru

Fakulteta za kmetijstvo in biosistemske vede

dekan

red. prof. dr. Aleš Gregorc

Priloga:

* izjava kandidata o pristopu h kandidaturi za drugega delavca, ki sodeluje pri delu Akademskega zbora UM FKBV
* rokovnik

Obrazec 1

**IZJAVA**

**kandidata o pristopu h kandidaturi za drugega delavca, ki sodeluje pri delu Akademskega zbora Fakultete za kmetijstvo in biosistemske vede Univerze v Mariboru**

Spodaj podpisani: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(ime in priimek, naslov)

zaposlen na Fakulteti za kmetijstvo in biosistemske vede Univerze v Mariboru (UM FKBV)

na delovnem mestu: ­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

z deležem zaposlitve \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ delovnega časa na UM FKBV,

(vpišite odstotek deleža zaposlitve)

pristopam h kandidaturi za drugega delavca, ki sodeluje pri delu Akademskega zbora Fakultete za kmetijstvo in biosistemske vede Univerze v Mariboru.

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis kandidata: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Opozorilo:**

Kandidat dostavi izjavo o pristopu h kandidaturi za drugega delavca, ki sodeluje pri delu Akademskega zbora Fakultete za kmetijstvo in biosistemske vede Univerze v Mariboru, **najkasneje do 22. 8. 2025 do 12. ure tajništvo Fakultete za kmetijstvo in biosistemske vede Univerze v Mariboru, Pivola 10, 2311 Hoče, v zaprti kuverti s pripisom: »Kandidatura za drugega delavca, ki sodeluje pri delu Akademskega zbora Fakultete za kmetijstvo in biosistemske vede Univerze v Mariboru – Ne odpiraj!«**.

**ROKOVNIK**

|  |  |
| --- | --- |
| DATUM | AKTIVNOSTI |
| 5. 8. 2025 | Objava sklepa |
| 22. 8. 2025 do 12. ure | Oddaja kandidatur za druge delavce, ki sodelujejo pri delu Akademskega zbora UM FKBV v tajništvu UM FKBV |
| 22. 8. 2025 po 12. uri | Sestane se Komisija za pregled kandidatur |
| 22. 8. 2025 | Objava izdaje sklepa, odločbe oziroma zahteve za dopolnitev vloge kandidature Komisije za pregled kandidatur na oglasni deski |
| 26. 8. 2025 do 12. ure | Podaja ugovora zoper sklep Komisije za pregled kandidatur; možnost dopolnitve nepopolnih kandidatur/vloga obrazloženega ugovora |
| 26. 8. 2025 po 12. uri | Sestane se Volilna komisija FKBV |
| 26. 8. 2025 | Objava končne liste kandidatur na oglasni deski |
| do 19. 9. 2025 | Izvedba volitev |

1. Mandat trenutno imenovanih drugih delavcev, ki sodelujejo pri delu Akademskega zbora UM FKBV se izteče 21. 9. 2025. [↑](#footnote-ref-1)